L-UE qed taħdem biex ittejjeb il-Fond Ewropew għall-Affarijiet Marittimi u s-Sajd (FEMS) eżistenti fis-snin li ġejjin biex jiġi inkoraġġut settur tas-sajd dinamiku, jiġi appoġġat tiġdid ġenerazzjonali u jiġi żgurat livell ta' għajxien ġust għall-komunitajiet kostali. Ilum il-Kunsill qabel dwar il-pożizzjoni ta' negozjar tiegħu ('' approċċ ġenerali parzjali '') rigward il-proposta għal regolament dwar il- , li għandu l-għan li jappoġġa l-Politika Komuni tas-Sajd (KPS), il-politika marittima tal-UE u l-impenji internazzjonali fil-qasam tal-governanza tal-oċeani, speċjalment fil-kuntest tal-Aġenda 2030 għall-Iżvilupp Sostenibbli. ''Il-FEMS huwa kruċjali fl-iżgurar ta' implimentazzjoni tajba tal-objettivi tal-Politika Komuni tas-Sajd. Fil-passat l-effettività tiegħu ddgħajfet minn regoli kumplessi u l-burokrazija, iżda l-Kunsill huwa impenjat li jagħmlu għodda flessibbli u li taħdem għas-servizz tas-sajjieda Ewropej'', qal , Ministru għall-Agrikoltura u l-Iżvilupp Rurali tar-Rumanija u President tal-Kunsill. Il-pożizzjoni ta' negozjar hija definita bħala ''parzjali'' peress li teskludi f'dan l-istadju kwistjonijiet orizzontali u relatati mal-baġit li bħalissa qed jiġu negozjati fil-kuntest tal-qafas finanzjarju pluriennali (QFP) tal-UE li jmiss li jkopri l-perjodu mill-2021 sal-2027. Filwaqt li tibqa' ġeneralment qrib il-proposta tal-Kummissjoni, il-pożizzjoni parzjali ta' negozjar tal-Kunsill tkompli ttejjeb it-test billi tiċċara l-istruttura tal-fond. Barra minn hekk, il-pożizzjoni maqbula ser l-kamp ta' applikazzjoni tal- operazzjonijiet eliġibbli biex jinkludi dawk relatati ma' investimenti fis- sikurezza abbord , il- kundizzjonijiet tax-xogħol effiċjenza fl-użu tal-enerġija , u għall- importazzjoni ta' bastimenti tas-sajd, kif ukoll is-sostituzzjoni jew il-modernizzazzjoni ta' għall-bastimenti sa . Madankollu, dawn id-derogi ser ikunu soġġetti għal kundizzjonijiet restrittivi ħafna sabiex tiġi evitata kwalunkwe żieda fil-kapaċità u biex jiġu rispettati bis-sħiħ l-objettivi tal-PKS. Pereżempju, biex isir ġudizzju dwar jekk l-ewwel akkwist ta' bastiment tas-sajd minn sajjied żagħżugħ ikunx eliġibbli għall-finanzjament, l-età u t-tul tal-bastiment; l-età, il-kwalifika jew l-esperjenza tas-sajjied, flimkien mar-rekwiżit għal settur bilanċjat tal-flotta li għaliha għandu jappartjeni l-bastiment ser jittieħed kont tagħhom. Informazzjoni ġenerali u passi li jmiss Il-FEMS huwa wieħed mill-ħames Fondi Strutturali u ta' Investiment Ewropej (SIE) li jfittxu jippromwovu rkupru bbażat fuq it-tkabbir u l-impjiegi fl-Ewropa. S'issa l-FEMS b'mod partikolari: għen lis-sajjieda fit-transizzjoni għal sajd sostenibbli, appoġġa l-komunitajiet kostali fid-diversifikazzjoni tal-ekonomiji tagħhom, iffinanzja proġetti li joħolqu impiegi ġodda u jtejbu l-kwalità tal-ħajja madwar il-kosti Ewropej, u appoġġa żviluppi akkwakulturali sostenibbli. Fit-13 ta' Ġunju 2018, il-Kummissjoni pproponiet regolament ġdid dwar il-Fond Ewropew għall-Affarijiet Marittimi u s-Sajd bħala parti mill-qafas baġitarju tal-UE li jmiss għall-perjodu 2021-2027. Il-proposta għandha l-għan li tissimplifika t-twassil tal-FEMS billi tippermetti lill-istati membri jimmiraw l-appoġġ lejn il-prijoritajiet strateġiċi tagħhom, minflok ma jkollhom jagħżlu minn ''menu'' ta' azzjonijiet eliġibbli. Il-baġit tal-FEMS kif propost mill-Kummissjoni jammonta, fil-prezzijiet prevalenti, għal EUR 6 140 000 000. Ir-riżorsi tal-FEMS huma maqsuma bejn il-ġestjoni kondiviża, diretta u dik indiretta. EUR 5 311 000 000 huma allokati għall-appoġġ taħt ġestjoni kondiviża u EUR 829 000 000 għall-appoġġ taħt ġestjoni diretta u dik indiretta. Il-Parlament Ewropew stabbilixxa l-pożizzjoni tiegħu fl-ewwel qari dwar il-proposta fl-4 ta' April 2019. Wara l-qbil dwar l-approċċ ġenerali parzjali, in-negozjati mal-Parlament Ewropew issa mistennija jibdew fit-tieni nofs tal-2019. Proposta tal-Kummissjoni għal regolament dwar il-Fond Ewropew għall-Affarijiet Marittimi u s-Sajd u li jħassar ir-Regolament (UE) Nru 508/2014. Il-Fond Ewropew għall-Affarijiet Marittimi u s-Sajd wara l-2020 (Paġna dwar il-politika) Ara l-paġna tal-laqgħa